સૈનિકોને થોડો વિશ્વાસ બંધાયો કે આ જ રા’નવઘણ છે. પરંતું હજુ વધારે પાકુ કરવા માટે ઉગાની જનેતા સોનલબાઇને કહેવામાં આવ્યુ કે જો આ તમારો દિકરો ના હોય તો તમે એની બંને આંખો કાઢી લો, આંખોને જમીન પર નાંખો અને પછી એના પર તમે ચાલો. દિકરાના શરીર પર નાનો ઉઝરડો પણ ના જોઇ શકનારી માં આવું કેમ કરી શકે ? પણ સોનલબાઇએ એના સગા દિકરા ઉગાની બંને આંખો શરીરથી જુદી કરી, જમીન પર મુકી અને આંખમાંથી આંસુનું એકપણ ટીપુ પાડ્યા વગર એ આંખો પર ચાલ્યા. સૈનિકોને ખાત્રી થતા જતા રહ્યા અને રાજાને સમાચાર આપ્યા કે રા’નવઘણને મારી નાંખ્યો છે.